
ΠΕΡΙΕΧΟΜΕΝΑ 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

Τροποποίηση του εγκεκριμένου ρυμοτομικού σχεδίου Αθηνών (ν. 
Αττικής) και έγκριση τοπικού ρυμοτομικού σχεδίου σε εκτός σχε¬ 
δίου συνεχόμενη περιοχή για ανέγερση κλειστού γυμναστηρίου 

και καθορισμός όρων και περιορισμών δόμησης αυτού. 

Καθορισμός ζώνης Οικιστικού Ελέγχου κατωτάτου ορίου κατάτμη¬ 
σης και λοιπών όρων και περιορισμών δόμησης στην εκτός εγκε¬ 
κριμένου σχεδίου και εκτός ορίων οικισμού προϋφισταμένων του 
έτους 1923 περιοχή υγροβιότοπου λίμνης Δύστου που βρίσκεται 
στα διοικητικά όρια των κοινοτήτων Δύστου και Πρασίνου (ν. 
Εύβοιας). 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

(1) 

Τροποποίηση του εγκεκριμένου ρυμοτομικού σχεδίου Αθηνών (ν. Αττι¬ 
κής) και έγκριση τοπικού ρυμοτομικού σχεδίου σε εκτός σχεδίου συ¬ 
νεχόμενη περιοχή για ανέγερση κλειστού γυμναστηρίου και καθορι¬ 
σμός όρων και περιορισμών δόμησης αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του Ν. 1337/1983 «Επέκταση των πολεοδομικών 
σχεδίων οικιστική ανάπτυξη και σχετικές ρυθμίσεις (Α 33) και ειδικό¬ 
τερα το άρθρο 26 όπως αντικαταστάθηκε με την παράγρ. 13 του άρ¬ 
θρου 8 του ν. 1512/1985 «Τροποποίηση και συμπλήρωση πολεοδομι¬ 
κών διατάξεων, ρύθμιση συναφών θεμάτων και θεμάτων του Ταμείου 
Νομικών» (Α' 4).' 

2. Τις διατάξεις του Ν. Δ/τοςτης 17.7.1923 «Περί σχεδίων πόλεων 
κ.λπ. «όπως μεταγενέστερα τροποποιήθηκαν και συμπληρώθηκαν και 
ειδικότερα τα άρθρα 3, 9 και 70. 

3. Τις διατάξεις του Ν. 1577/1985 «Γενικός Οικοδομικός Κανονι¬ 
σμός» (Α’ 210) και ειδικότερα τα άρθρα 7,8 (παρ. 1) και 9 όπως τροπο¬ 
ποιήθηκαν με το άρθρο 13 του Ν. 1647/1985 «Οργανισμός Κτηματο¬ 
λογίου και Χαρτογραφήσεων Ελλάδος (ΟΚΧΕ) (Α 141) και το άρθρο 1 
του Ν. 1772/1988 «Τροποποίηση διατάξεων του Ν. 1577/1985 
«Γ.Ο.Κ.» και άλλες σχετικές διατάξεις (Α' 91). 

4. Τις διατάξεις του Ν. 1558/1985 «Κυβέρνηση και Κυβερνητικά 
Όργανα» (Α' 137) και ειδικότερα το άρθρο 23 παραγρ. 1. 

5. Τις υπ’ αριθ. 1194/1986,1000/1987 και 61/1988 γνωμοδο¬ 


τήσεις του Δημοτικού Συμβουλίου Αθηνών. 

6. Την υπ’ αριθ. συν. 20/πρ. 190/1988 γνωμοδότηση του Κεντρι¬ 
κού Συμβουλίου Χωροταξίας, Οικισμού και Περιβάλλοντος. 

7. Την υπ’ αριθμ. 789/1988 γνωμοδότηση του Συμβουλίου της 
Επικράτειας, με πρόταση του Τπουργού Περιβάλλοντος, Χωροταξίας 
και Δημοσίων Έργων, 

Άρθρο 1 

Εγκρίνεται α) η τροποποίηση του εγκεκριμένου ρυμοτομικού σχεδίου 
Αθηνών (ν. Αττικής) μεταξύ των ΟΤ 15,14, 13, 29, 30 και του Λόφου 
Στρέφη, με την μετατόπιση της ρυμοτομικής γραμμής τη δημιουργία 
κοινόχρηστου χώρου, και τον καθορισμό χώρου για ανέγερση κλειστού 
γυμναστηρίου τμήμα του οποίου εμπίπτει σε συνεχόμενη εκτός σχεδίου 
περιοχή του Λόφου Στρέφη. β) τοπικό ρυμοτομικό σχέδιο στην πιο πάνω 
συνεχόμενη εκτός σχεδίου περιοχή για τον καθορισμό χώρου για ανέ¬ 
γερση του τμήματος του κλειστού γυμναστηρίου που αναφέρεται στην 
παρ. (α) όπως όλα τα πιο πάνω φαίνονται στο σχετικό πρωτότυπο διά¬ 
γραμμα σε κλίμακα 1:500 που θεωρήθηκε από τον Προϊστάμενο της Δ/ 
νσης Τοπογραφικών Εφαρμογών με την υπ’ αριθ. 81900/1988 πράξη 
του και που συνοπτικό του αντίτυπο δημοσιεύεται με το παρόν διά¬ 
ταγμα. 

Άρθρο 2 

Οι όροι και περιορισμοί δόμησης του χώρου για την ανέγερση του 
κλειστού γυμναστηρίου καθορίζονται ως εξής: 

α) Μέγιστο ποσοστό κάλυψης όπως το περίγραμμα του κτιρίου, 
β) Αφετηρία μετρήσεως του ύψους του κτιρίου το απόλυτο υψόμετρο 
+ 113,30 μ (στάθμη δαπέδου γυμναστηρίου). 

γ) Το ανώτατο ύψος κτιρίου για μεν το τμήμα του με στοιχεία Α' Α Β 
Γ Γ' Β’Α η φυσική στάθμη του εδάφους απόλυτο υψόμετρο + 117,50 
για δε το τμήμα του με στοιχεία Α' Β Γ Δ Α η φυσική στάθμη του εδά¬ 
φους απόλυτο υψόμετρο + 122 μέτρα. 

δ) Επιβάλλεται η διαμόρφωση της οροφής του κτιρίου με χαμηλό 
πράσινο και χώρους καθιστικών. 

Άρθρο 3 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 26 Ιανουάριου 1990 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ & ΔΗΜΟΣΙΩΝ ΕΡΓΩΝ 

ΚΩΣΤΑΣ I. ΛΙΑΣΚΑΣ 

(2) 

Καθορισμός ζώνης Οικιστικού Ελέγχου κατωτάτου ορίου κατάτμησης 
και λοιπών όρων και περιορισμών δόμησης στην εκτός εγκεκριμένου 
σχεδίου και εκτός ορίων οικισμού προϋφισταμένων του έτους 1923 
περιοχή υγροβιότοπου λίμνης Δύστου που βρίσκεται στα διοικητικά 
όρια των κοινοτήτων Δύστου και Πρασίνου (ν. Εύβοιας). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 29 παρ. 1 και 2 του Ν. 1337/1983 
«Επέκταση των πολεοδομικών σχεδίων, οικιστικής ανάπτυξης και σχε¬ 
τικές ρυθμίσεις» (Α' 33) όπως τροποποιήθηκε με την παρ. 14 του άρ¬ 
θρου 8 του Ν. 1512/1985 «Τροποποίηση και συμπλήρωση πολεοδομι¬ 
κών διατάξεων, ρύθμιση συναφών θεμάτων και θεμάτων Ταμείου Νομι¬ 
κών» (Α' 4). 

2. Τις διατάξεις του άρθρου 21 παρ. 1 του Ν. 1650/1986 «Για την 
προστασία του Περιβάλλοντος (Α' 60). 

3. Τις διατάξεις του άρθρου 23 παρ. 1 ν. 1558/1985 «Κυβέρνηση 
και Κυβερνητικά Όργανα» (Α' 137). 

4. Την υπ αριθ. 7/24/1987 γνωμοδότηση του κοινοτικού Συμβου¬ 
λίου Δύστου. 

5. Το υπ αριθ. 3036/ΕΠΑ 531/23.6.1986 έγγραφο του τμήμα¬ 
τος πολεοδομίας και πολεοδομικών εφαρμογών ν. Εύβοιας προς τους 

αρμόδιους φορείς και το γεγονός, ότι η κοινότητα Πρασίνου δεν απά¬ 
ντησε. 

6. Την υπ’ αριθ. 3/13.1.1988 γνωμοδότηση του Συμβουλίου Χω¬ 
ροταξίας Οικισμού και Περιβάλλοντος. 

7. Την υπ’ αριθ. 748/1989 γνωμοδότηση του Συμβουλίου της Επι¬ 
κράτειας με πρόταση του Υπουργού Περιβάλλοντος Χωροταξίας και 
Δημοσίων Έργων, αποφασίζουμε: 

Άρθρο 1 

Καθορίζεται ζώνη οικιστικού ελέγχου (ΖΟΕ) στην εκτός σχεδίου και 
εκτός ορίου οικισμών προϋφισταμένων του έτους 1923 ευρύτερη πε- 
ριοχή του βιοτοπου «Λίμνη Δύστου» όπως το όριο της ζώνης φαίνεται 
στο σχετικό πρωτότυπο διάγραμμα σε κλίμακα 1:5000 που θεωρήθηκε 
από τον Προϊστάμενο της Δ/νσης Τοπογραφικών Εφαρμογών με την 
υπ’ αριθ. 79240/1989 πράξη του και που συνοπτικό του αντίτυπο δη¬ 
μοσιεύεται με το παρόν διάταγμα. 

Άρθρο 2 

Μέσα στη ΖΟΕ όπως περιγράφεται στο προηγούμενο άρθρο καθορί¬ 
ζονται κατά περιοχές, που φαίνονται στο ίδιο δίαγραμμα με στοιχεία 1 
και 2, κατώτατο όριο κατάτμησης, χρήσεις γης όροι και περιορισμοί δό- - 
μησης όπως στο επόμενο άρθρο. 

Άρθρο 3 

Α. Περιοχή με στοιχεία 1. 

Περιλαμβάνει την λίμνη (λεκάνη απορροής) και ζώνη ξηράς που πε¬ 
ριβάλλει τη λίμνη όπως φαίνεται στο σχετικό διάγραμμα με στοιχεία: 

1> 2, 3.20, 21, 22, 23, ....31, 32, 1. 

1. Στην περιοχή αυτή η οποία χαρακτηρίζεται ως «περιοχή απολύτου 
προστασίας της φύσης» απαγορεύεται η άσκηση οποιασδήποτε δραστη¬ 
ριότητας με εξαίρεση της διεξαγωγή επιστημονικών ερευνών και την 
εκτέλεση εργασιών που αποσκοπούν στη διατήρηση των χαρακτηριστι¬ 
κών του οικοσυστήματος, των ιστορικών στοιχείων καθώς και στην αι¬ 
σθητική, επιστημονική και ιστορική αναβάθμιση της ζώνης αυτής μόνο 
εφόσον έχουν εγκριθεί οι απαραίτητοι περιβαλλοντικοί όροι σύμφωνα με 
τις διατάξεις των άρθρων 3,4 και 5 του Ν. 1650/1986. 


2. Κάθε άλλο έργο ή δραστηριότητα εκτός των προαναφερθέντων 
απαγορεύεται. 

Β. Περιοχή με στοιχείο 2. 

Περιλαμβάνει τον κάμπο του Δύστου, αρχαιολογικούς τόπους (ερεί- 
πια αρχαίας πόλης Δύστου) καθώς και ημιορεινά τμήματα στα δυτικά 
της περιοχής όπως φαίνεται στο σχετικό διάγραμμα με στοιχεία: 

Α, Β, Γ.Ρ, Σ, Τ, Α. 

1. Στην περιοχή αυτή που χαρακτηρίζεται ως «Περιοχή προστασίας 
της φύσης» επιτρέπονται δραστηριότητες που συνδυάζονται με την γε- 
ωργία (στον κάμπο Δύστου) και την κτηνοτροφία (ημιορεινή ζώνη). 

2α. Στην περιοχή αυτή επιτρέπεται μόνο η ανέγερση ελαφρών λυομέ- 
νων στεγάστρων, θερμοκηπίων, αγροτικών αποθηκών μέχρι 25 τ.μ. 
και αγροτικών κατοικιών με συνολική επιφάνεια ορόφων τα 120 τ.μ. 

2β. Επιτρέπεται επίσης η κατασκευή δεξανενών, φρεάτων και αντλη- 
τικών εγκαταστάσεων ύστερα από σύμφωνη γνώμη των αρμοδίων υπη¬ 
ρεσιών Περιβάλλοντος του Υπουργείου Περιβάλλοντος, Χωροταξίας 
και Δημοσίων Έργων. 

3α. Το κατώτατο όριο κατάτμησης και αρτιότητας των γηπέδων ορί¬ 
ζεται σε δέκα (10) στρέμματα. 

3β. Κατά παρέκκλιση θεωρούνται άρτια και οικοδομήσιμα τα γή¬ 
πεδα που α) κατά τη δημοσίευση το παρόντος έχουν ελάχιστο εμβαδόν 
τέσσερα στρέμματα β) εφόσον έχουν τα ελάχιστα όρια αρτιότητας κατά 
τις αντίστοιχες ημερομηνίες όπως ορίζονται με τις διατάξεις του άρθρου 
1 του από 24.5.1985 Π. Δ/τος (Δ’ 270) όπως ισχύει. 

4. Για τους λοιπούς όρους και περιορισμούς δόμησης των παραπάνω 
χρήσεων εφαρμόζονται κατά χρήση οι διατάξεις του από 6.10.1978 Π. 
Δ/τος (Δ' 438), όπως ισχύει. 

5. Στην περιοχή αυτή: α) επιβάλλεται διαρκής έλεγχος της χρήσης 
των λιπασμάτων και φυτοφραμάκων, ώστε να τηρούνται τα όρια των 
διαφόρων φυσικοχημικών παραμέτρων του νερού στον πυρήνα του 
υγροβιοτόπου και έλεγχος της βοσκής από τη Δ/νση Γεωργίας Ν. Εύ¬ 
βοιας, β) Για την εξορυκτικη χρήση της περιοχής (λατομεία) και μέχρι 
την απομάκρυνσή της επιβάλλεται αυστηρός έλεγχος στη τήρηση των 
προδιαγραφών λειτουργίας των μονάδων αυτών με συγκεκριμένες εξο- 
ρυκτικές μεθόδους και απαγορεύεται η λειτουργία νέων λατομείων στην 
περιοχή, γ) Επιτρέπεται η επισκευή και συντήρηση υπαρχόντων κτισμά- 
των για λόγους υγιεινής και χρήσεως και αν η χρήση τους αντίκειται 
στις διατάξεις του παρόντος διατάγματος δ) οικοδομικές άδειες που 
έχουν εκδοθεί με τους προγενέστερα ισχύοντες όρους δόμησης ή έχουν 
υποβληθεί αρμοδίως όλα τα απαιτούμενα στοιχεία για την έκδοσή τους 
μέχρι την ημερομηνία δημοσίευσης του παρόντος, καθώς και κάθε άλλη 
έγκριση από τις αρμόδιες Υπηρεσίες του Υπουργείου Περιβάλλοντος, 
Χωροταξίας και Δημοσίων Έργων εκτελούνται όπως εκδόθηκαν ή εκ- 
δίδονται βάσει των ήδη υποβληθέντων στοιχείων. 

. Γ. Εντός της Ζώνης Οικιστικού Ελέγχου (περιοχές 1 και 2) απαγο¬ 
ρεύεται το κυνήγι και η αλιεία. 

Άρθρο 4 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 26 Ιανουάριου 1990 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΟΡΟΤΑΞΙΑΣ & ΔΗΜΟΣΙΟΝ ΕΡΓΩΝ 

ΚΩΣΤΑΣ I. ΛΙΑΣΚΑΣ 

